open-index/open-wikipedia-markdown huggingface dataset:
Einar Joys

**Einar Joys** () var ein norsk advokat frå Bergen. Frå 1936 til 1943 var han administrerande direktør i Det Bergenske Dampskibsselskab, og tok over denne rolla etter Kristofer Lehmkuhl, som då hadde vore direktør i 28 år. 

Joys var son av oberst Wessel Joachim Reehorst Joys (1841-1922) og Lina Storjohann. Han vart cand. jur. i 1897, sorenskrivarfullmektig i 1898 og praktiserande sakførar i Bergen i 1901, før han var direktør i Det Bergenske Dampskibsselskab i 1917. 

Frå 1904 til 1917 var han sekretær i Norsk Arbeidsgiverforening, Vestenfjellske distrikt og var medlem i direksjonen for A/S Vestlandske Petroleumscompagni 1912

Han var gift i 1905 med Albertine Friele, syster til Herman Friele.

## Kjelder

*
Sugawara no Michizane

**Sugawara no Michizane** (), også kjend som  eller , var ein japansk statsmann, forfattar, hofftenestemann og kinesisk klassisist som var verksam i Heian-tida. Han er kjend som ein framifrå diktar, særleg innnan kanshi-dikting. Han er vyrda innan shinto som guden for lærdom,  eller berre **Tenjin**.

Michizane kom frå den framståande ætta Sugawara, og oppnådde raskt høg rang ved hoffet. Han var ein viktig motstandar av Fujiwara-ætta, som utvida makta si på denne tida gjennom dei nære sambanda sine med keisarfamilien. I 901 blei Sugawara skulda for eit komplott mot keisaren og forvist til Kyushu, der han døydde to år seinare. Då Kyoto blei ramma av naturkatastrofar etter dødens hans blei det sett på som hemn frå ånda til Sugawara no Michizanes. Derfor blei han posthumt opphøgd til høge embete og blei gjort til ein kami med namnet Kitano Tenjin. Som Tenjin er han verneånd for skrivekunst og skular. Det blir fortald at han var særleg glad i eit særskilt plommetre i Kyoto, som skal ha rykka seg sjølv opp av jorda og floge til Kyushu for å vera nær Sugawara. På grunn av dette bruker ein å finna plommetre ved heilagdomar vigd Tenjin, og han blir ofte avbilda med ei blømande plommegrein i handa.

## Dikting
Michizane hadde eit framifrå talent innan dikting, både for *[[kanshi]]* (lyrikk på kinesisk) og *[[waka-dikting|waka]]* (lyrikk på japansk).
Han var mest interessert i *kanshi*, ettersom det på den tida var rekna som eit teikn på lærdom og danning å beherska kinesisk kultur. 

Ryet hans for *kanshi*-dikting blei velkjend ved hoffet, og keisar Daigo bad han om å laga ei samling av dei kinesiske dikta. I år 900 gav han ut  og dedikerte samlinga til keisaren. Etter å ha blitt send i eksil fortsette han å dikta *kanshi*, og samla dei i . Dette verket inneheldt 46 *kanshi*, og blei fullført ein gong før han døydde i 903. Han sende samlinga til  like før han døydde.

Eit av dikta hans blei teke med i Fujiwara no Teika sin antologi *[[Ogura Hyakunin Isshu]]*:

Diktet var opphavleg nummer 420 i *[[Kokin Wakashū]]*.

Eit kjend waka-dikt skrive i 901 like før han forlet Kyoto for å dra i eksil til Daizaifu. Han følte djup sorg for å aldri få sjå plommetreet i hagen sin i Kyoto igjen, så han tala til det:

## Kjelder


**Denne artikkelen bygger på «[[:sv:Sugawara no Michizane|Sugawara no Michizane]]» frå ,  den 5. august 2020.*  
 

**Denne artikkelen bygger på «[[:en:Sugawara no Michizane|Sugawara no Michizane]]» frå ,  den 6. august 2020.*  
 
;Bibliografi
*Robert Borgen (1994). *Sugawara no Michizane and the Early Heian Court*. University of Hawaii Press
* 
*McMillan, Peter 2010 (1. utg. 2008). *One Hundred Poets, One Poem Each*. New York: Columbia University Press.
*Suzuki Hideo, Yamaguchi Shin'ichi, Yoda Yasushi 2009 (1st ed. 1997). *Genshoku: Ogura Hyakunin Isshu*. Tokyo: Bun'eidō.
Letitia Vriesde

**Letitia Alma Vriesde** () er ein tidlegare mellomdistanseløpar frå Paramaribo i Surinam. Ho spesialiserte seg på 800 meter og vann sølv på distansen under verdsmeisterskapen 1995 og bronse i VM 2001.

## Aktiv
Vriesde slo seg inn i verdseliten på 800 meter då ho enda på femteplassen under verdsmeisterskapen 1991 i Tokyo, tett på 27 år gammal. Løpstida 1.58,28 var landsrekord, ein rekord ho forbetra til 1.57,96 ved eit stemne i Hengelo i Nederland 28. juni 1992.
	Ved verdsmeisterskapen 1995 i Göteborg sprang Vriesde sitt livs beste 800 meter. I finalen kom ho i mål på 1.56,68, søramerikarekord også i 2020, og vann sølvmedaljen. Cubas Ana Fidelia Quirot vann klart, medan Kelly Holmes frå Storbritannia tok bronsen.
	Etter ein fjerdeplass på 800 m i VM 1997, lukkast ikkje Vriesde å ta seg til finalen i korkje VM 1999 eller OL 2000. Derimot imponert ho stort med di ho vann bronsemedaljen i Edmonton-VM 2001, nærare 37 år gammal. Med årsbeste på 1.57,35 fylgde ho like bak gullvinnar Maria Mutola og sølvmedaljør Stephanie Graf.

### Medaljar og plasseringar i internasjonale meisterskap
*OL 1988 i Seoul: Utslått i semifinalane på 800 m (2.02,34) og 1500 m (4.19,5, nr. 22)
*VM 1991 i Tokyo: Nr 5 på 800 m – 1.58,25. Nr 8 på 1500 m – 4.09,6 
*OL 1992 i Barcelona: Nr 8 på 1500 m – 4.09,6. Utslått i semifinalane på 800 m (1.58,28, nr. 9)
*VM 1995 i Göteborg: Sølvmedalje på 800 m – 1.56,68, bakom Ana Fideia Quirot (1.56,11)
*OL 1996 i Atlanta: Utslått i semifinalane på 800 m (1.58,29, nr. 9)
*VM 1997 i Aten: Nr 4 på 800 m – 1.58,12
*VM 1999 i Sevilla: Utslått i semifinalane på 800 m (2.00,33, nr. 9)
*OL 2000 i Sydney: Utslått i forsøket på 800 m (2.02,09, nr. 18)
*VM 2001 i Edmonton: Bronsemedalje på 800 m – 1.57,35
*VM 2003 i Paris: Utslått i semifinalane på 800 m (2.00,88, nr. 12)
*OL 2004 i Aten: Utslått i semifinalane på 800 m (2.06,95, nr. 24)
*VM 2005 i Helsinki: Utslått i semifinalane på 800 m (2.02,07, nr. 19)

## Kjelder

**Denne artikkelen bygger på «[[:en:Letitia Vriesde|Letitia Vriesde]]» frå ,  den 6. august 2020.*
Rygge Idrettslag

**Rygge Idrettslag** er eit idrettslag heimehøyrande i tidlegare Rygge kommune i Østfold. Idrettslaget, som vart stifta 22. november 1932, er i 2020 med i fotball, friidrett og turn. Fram til 1998 stod også handball på programmet. 

Fotballaga til Rygge IL spelar i raude drakter med kvite bukser. I 2019 deltok A-laget på nivå 7 i seriesystemet.

## Kjelder
*Heimeside til Rygge Idrettslag
Hafslund Idrettsforening

**Hafslund Idrettsforening** er eit idrettslag stifta 15. november 1934. Idrettslaget har base i bydelen Hafslundsøy i Sarpsborg kommune og spelar heimekampane på Hafslund stadion. I 2020 er laget ein rein fotballklubb der A-laget er kvalifisert for spel på nivå 7 i seriesystemet. Tidlegare deltok Hafslund IF også i idrettar som bandy, friidrett, handball og ishockey.

Hafslund Idrettsforening spelar i svart-og-kvite vertikalstripa trøyer og svart bukser og strømper.

## Kjelder

**Denne artikkelen bygger på «[[:nb:Hafslund IF|Hafslund IF]]» frå ,  den 6. august 2020.*
John Hume

**John Hume** ( var ein nordirsk politikar og nobelprisvinnar, fødd og død i Derry.

Hume var ein sentral politikar i Nord-Irland som formann i Social Democratic and Labour Party frå 1979 til 2001. I 1990-åra spelte han ei viktig rolle i arbeidet som i 1998 førte fram til Langfredagsavtalen. For sin innsats vart han tildelt Nobels fredspris 1998 saman med David Trimble, leiaren i Ulster Unionist Party.

Hume var medlem av det nordirske parlamentet frå 1969 til det vart nedlagt våren 1972. Gjennom heile 25 år, 1979-2004, representerte han Nord-Irland i Europaparlamentet. Ved det britiske parlamentsvalet i juni 1983 vart han vald til å representere den nye valkrinsen Foyle i Westminster. Gjennom stadige attval kom han til å ha plass i parlamentet til han i 2005 let vere å stille til val.

## Kjelder

**Denne artikkelen bygger på «[[:en:John Hume|John Hume]]» frå ,  den 6. og 8. august 2020.*
Ballsal

Ein **ballsal** er eit stort rom som kan brukast til balltilstellingar. Tradisjonelt blei dei fleste ball haldne på privat eigedom; mange herskapshus har ein eller fleire ballsalar. Provisoriske ballsalar krev at rommet har eit solid og slitesterkt golv.

## Kjelder

**Denne artikkelen bygger på «[[:nb:Ballsal|Ballsal]]» frå ,  den 6. august 2020.*
Gymsal

**Gymsal** eller **gymnastikksal** er ein sal som er tilrettelagt for å driva med idrett eller gymnastikk i. Slike rom blir særleg brukte til å halda kroppsøving i ved skular og liknande. Ein kan også bruka gymsalar til andre føremål som møte, førestillingar og festar.

Gymsalar kan ha ulike oppmerkingar på bakken og utstyr som gjer at ein kan spela ulike ballspel, og anna utstyr som kan brukast til ulike idrettsøvingar, som ribbevegg, gymringar, klatretau og flyttbart utstyr. Dei er ofte tilknytte garderobar.

Ein gymnastikksal på Eggemoen leir frå 1954 blei freda i 2004.

## Sjå òg
*Idrettshall

## Referansar


**Denne artikkelen bygger på «[[:nb:Gymnastikksal|Gymnastikksal]]» frå ,  den 6. august 2020.*
Idrettshall

**Idrettshall** er ein hall som kan brukast til innandørs idrett. Han kan vera ein frittståande bygning eller del av eit større kompleks, og omfatta eit eller fleire rom.

## Historie
Idrettshallar og idrettsområde kan sporast over 3000 år tilbake til det antikke Persia. Der var dei kjende som *zurkhaneh*, som arenaer som oppmuntra til fysisk utøving. Gymnasium, det vil seia stader for gymnastikkutøving, var ein del av det tyske fenomenet *Turnplatz*, eit utandørsområde til gymnastikk. Det blei sett i fokus av læraren Friedrich Jahn og den politiske og gymnastiske rørsla *Turner*. Den første innandørs idrettshallen i Tyskland var truleg den i Hesse som blei bygga i 1852 av Adolph Spiess. Han var ein entusiast for kroppsøving for gutar og jente på skulane.

## Kjelder

**Denne artikkelen bygger på «[[:da:Idrætshal|Idrætshal]]» frå ,  den 6. august 2020.*
Arena (fleirtyding)

**Arena** kan visa til:
*Arena, eit stadion eller forestillingsstad
* Arenarock, ein sjanger av rockemusikk
*Vernesystemet Arena, eit vernesystem for stridsvogner

* Arena Fyn, idrettsarena i Odense.
* Arena Nord, sports- og kultursenter beliggende i Frederikshavn. 
* Symjemerket Arena, produsent av symjeutstyr

* Cirkus Arena, eit dansk sirkus
* Forlaget Arena, eit dansk forlag
* Tidsskriftet Arena, eit svensk tidsskrift
* The Elder Scrolls: Arena, eit dataspel frå 1994
Marknadshall

**Marknadshall** er ein hallbygning der ein kan selje ulike varer. Dette kan vera næringsmiddel som kjøt, fisk, skaldyr, frukt og grønt, delikatesser, krydder og blomar. I moderne marknadshallar finst ofte også mindre restaurantar og kafear. Ein kan selja til storforbrukarar som butikkar og restaurantar eller til allmugen.

## Historikk

Forløparen til marknadshallane var den opne torghandelen som gjekk føre seg på sentrale plassar i større byar. Mange stader delte ein opp denne handelen i to produktkategoriar. Fisk blei selt på ein særskild stad og kjøt på ein annan. I Europa byrja ein på andre halvdelen av 1800-talet å overføra visse typar torghandel til meir hygieniske marknadshallar med vern mot vêr og vind. Slike hadde lenge blitt oppførte i sørlege Europa og viste seg ha ein gunstig effekt på saniteten. Hovudgrunnen var stadige epidemiar av sjukdommar som kolera. I marknadshallen kunne ein betre verna matvarer mot vêr og vind, insekt, rotter og andre skadedyr. Handhygienen kunne også forbetrast i ein hall med tilgang til rennande vatn. 

Utviklinga innan torg- og marknadhallshandel av ferskvarer på slutten på 1800-talet kom å gå til to vegar. Ein type sal var direkte retta til konsumenten, detaljhandel, og ein mot butikkar, engroshandel. Dette inneber at ein del marknadshallar ikkje er opne for allmugen.

I Sverige tredde 1. januar 1914 innan ei ny lov (plasshandelsforbodet) som forbaud all utandørs torghandel med kjøt, fisk, brød og mjølkeprodukt. Dei fleste  næringsmiddelseljarane flytta då til dei ulike marknadshallane som fanst i byane. 

Ein marknadshall skulle vera høg og luftig og dessutan med tjukke vegger slik at varmen om sommaren og kulda om vinteren kunne stengast ute. Først var veggane av stein. Ved bygginga av Östermalms saluhall i Stockholm tok ein òg i bruk nye byggemateriale med veggar av teglstein og ein komplisert indre støypejernskonstruksjon til den luftige takkonstruksjonen. Arkitektane til hallen var Isak Gustaf Clason og Kasper Salin og han er i dag rekna som ein av dei finaste teglbygningane i Stockholm frå seint 1800-tal.

## Bilete

Saluhallen 2007 3.jpg|Östermalms saluhall
Hotorgshallen 2.jpg|Nye Hötorgshallen
Saluhallen.JPG|Saluhallen Kongeplassen
Saluhallenuppsala.JPG|Saluhallen i Uppsala

Helsingin Vanha kauppahalli.JPG|Gamla Saluhallen i Helsingfors
Stuttgart_Markthalle01.JPG|Stuttgart
Mercat de la boqueria.jpg|Barcelona
Zentralmarkthalle Sofia 20090405 006.JPG|Sofia


## Referansar


**Denne artikkelen bygger på «[[:sv:Saluhall|Saluhall]]» frå ,  den 6. august 2020.*
Autoimmunitet

**Autoimmunitet** er når immunforsvaret i ein organisme verkar mot seller og vev som høyrer til organismen sjølv. Dette hender av di molekyl som naturleg finst i seller og vev verkar som antigen og utløyser ein immunreaksjon. Autoimmunitet av ein viss storleik og natur leier til autoimmun sjukdom. I nokon mon verkar autoimmunitet å vera ein normal del av utviklinga av lymfocyttar.

## Kjelder
* 
* 
*
Greg Haughton

**Gregory Haughton**, kjend som **Greg Haughton**, () er ein tidlegare sprintar frå Jamaica som tevla internasjonalt på 400 meter. Han vann bronsemedaljen på 400-meteren i verdsmeisterskapane 1993 og 2001, og under OL 2000. Elles var han med å vinne fire VM-sølv i 4 x 400 meter stafett for Jamaica, samt OL-sølv og OL-bronse i same øvinga.

## Aktiv
Haughton sprang sitt livs kjappaste 400 meter då han vart tredjemann på 400 meter under verdsmeisterskapen 1995 i Göteborg. Med tida 44,56 sekund vart han slått berre Michael Johnson og Butch Reynolds, begge frå USA. I den same meisterskapen byrja han på ei unik rekke av stafettmedaljar. Saman med lagkameratar vann Haughton då sølvmedaljen i 4 x 400 m stafett. I dei komande åra sikra han seg på den lange stafetten ein bronse i OL 1996, sølv i VM 1997, VM 1999, OL 2000 og VM 2001. Individuelt vann han bronsemedaljen på 400 meter under OL 2000 og i VM 2001.

### Medaljar og plasseringar i internasjonale meisterskap
*VM 1993 i Stuttgart: Nr 6 på 400 m – 45,63. 
*VM 1995 i Göteborg: Bronsemedalje – 44,56. Sølv i 4 x 400 m stafett (2.59,8)
*OL 1996 i Atlanta: Bronse i 4 x 400 m stafett (2.59,4)
*VM 1997 i Aten: Sølv i 4 x 400 m stafett (2.56,7)
*VM 1999 i Sevilla: Nr 6 – 45,07. Sølv i 4 x 400 m stafett (2.59.3) 
*OL 2000 i Sydney: Bronsemedalje – 44,70. Sølv i 4 x 400 m stafett (2.59,7)
*VM 2001 i Edmonton: Bronsemedalje – 44,98. Sølv i 4 x 400 m stafett (2.58,3)

## Kjelder

**Denne artikkelen bygger på «[[:en:Greg Haughton|Greg Haughton]]» frå ,  den 7. august 2020.*
Rjukan Idrettslag

**Rjukan Idrettslag** er eit idrettslag heiemhøyrande på Rjukan i Tinn kommune i Telemark. Idrettslaget vart stifta 8. februar 1911 og er aktivt i ei rad idrettar. Rjukan IL driv med alpin skiidrett, badminton, fotball, friidrett, handball, innebandy, ju jitsu, langrenn, skating, squash, symjing, tennis, vektløfting, volleyball. I tillegg driv idrettslaget med helsesport og idrettsskule.

Lagsfargane til Rjukan IL er blått og kvitt.

Rjukan Idrettslag arrangerte noregsmeisterskapen i alpine greiner i 1946 og 1961. I 1947 stod laget som arrangør av Skeise-NM for kvinner. 

Skirennarane Einar Landvik og Otto Aasen høyrde til eliten i nordisk kombinert og skihopping i mellomkrigstida 1918-40. Etter 2. verdskrigen er Merete Fjeldavlie Rjukan IL sin best kjende utøvar, med ein verdscup-siger i alpin skiidrett og NM-gull. Også eldre ski-alpinistar som Karen-Sofie Styrmoe og Jon Terje Øverland vann NM-medaljar. Vektføftaren Atle Rønning sanka 15 NM-titlar i perioden 1982-2004.

## Kjelder
* Heimeside til Rjukan IL
Klasserom

**Klasserom** er eit lokale for undervising, gjerne tilhøyrande ein skule eller universitet. Klasserom kan òg kallast undervisingsrom, og kan òg finnast hos føretak og religiøse og humanitære organisasjonar. 

Kjenneteikn på eit klasserom kan vera utstyr som pultar, tavle, kateter, eller ein projektor for framvising av bilete, tekst eller film.

## Kjelder

**Denne artikkelen bygger på «[[:nb:Klasserom|Klasserom]]» frå ,  den 7. august 2020.*
David Trimble

**David Trimble** () er ein nordirsk politikar frå Belfast. Han var formann i Ulster Unionist Party og tidlegare førsteminister i Nord-Irland. Trimble vann Nobels fredspris i 1998 saman med John Hume.

## Kjelder


**Denne artikkelen bygger på «[[:nb:David Trimble|David Trimble]]» frå ,  den 8. august 2020.*
Heike Meißner

**Heike Meißner** () er ein tysk tidlegare friidrettsutøvar frå Dresden. Ho vann sølvmedaljen i 400 meter hekk under europameisterskapen 2002 i München, åtte år etter ho var med å vinne bronsemedaljen i 4 x 400 m stafett ved EM i Helsinki.

## Aktiv
Meißner kom på sjuandeplass i 400 m hekk både ved VM-debuten 1991 og VM-exiten 2003. I mellomtida høyrde ho til eliten i øvinga, bortsett frå eit par-tre sesongar ho prøvde seg på 800 meter. Såleis vart ho nummer fire i så vel EM 1994 og VM 1995, samt nummer 5 under OL 1996. Ved europameisterskapen i Helsinki fekk ho elles med seg ein bronsemedalje med di ho sprang andre etappen for Tyskland i 4 x 400 m stafett.  

I 1998 satsa Meißner på 800 meter. Den 12. august i Zürich sette ho personleg rekord på distansen med tida 1.59,50. Veka etter vart ho nummer seks i EM-finalen i Budapest på 2.01,36. Frå 2000-sesongen var ho tilbake som langhekkløpar. Under europameisterskapen 2002 sikra ho seg sølvmedaljen bakom Ionela Târlea, den suverene vinnaren av løpet frå Romania.

### Medaljar og plasseringar i internasjonale meisterskap
*VM 1991 i Tokyo: Nr 7 i 400 m hekk – 55,26
*OL 1992 i Barcelona: Utslått i semifinalane i 400 m hekk (55,35=nr 12). Nr 6 i 4 x 400 m stafett (3.26,3)
*VM 1993 i Stuttgart: Utslått i semifinalane i 400 m hekk (54,64=nr 10). Nr 5 i 4 x 400 m stafett  (3.25,4)
*EM 1994 i Helsinki: Nr 4 i 400 m hekk – 54,79. Bronse i 4 x 400 m stafett (3.24,10)
*VM 1995 i Göteborg: Nr 4 i 400 m hekk – 54,86
*OL 1996 i Atlanta: Nr 5 i 400 m hekk – 54,03
*EM 1998 i Budapest: Nr 6 på 800 m – 2.01,36
*OL 2000 i Sydney: Utslått i semifinalane i 400 m hekk (55,73=nr 12).
*VM 2001 i Edmonton: Utslått i forsøket i 400 m hekk (56,79=nr 18)
*EM 2002 i München: Sølvmedalje i 400 m hekk – 55,89, bakom Ionela Târlea (54,95)
*VM 2003 i Paris: Nr 7 i 400 m hekk – 55,60

## Kjelder

**Denne artikkelen bygger på «[[:de:Heike Meißner|Heike Meißner]]» frå ,  den 8. august 2020.*  
 

**Denne artikkelen bygger på «[[:en:Heike Meißner|Heike Meißner]]» frå ,  den 8. august 2020.*
Idrettsklubben Junkeren

**Idrettsklubben Junkeren** er eit idrettslag heimehøyrande i bydelen Rønvika i Bodø kommune. IK Junkeren vart skipa i 1958 og er aktivt med i fotball og handball. Laga til Junkeren spelar i kvite drakter med blå bukser.

Fotballaget til Junkeren spelte i 2019 på nivå 4 i seriesystemet. I 1980-åra gjesta laget 3. divisjon.

Junkeren sitt handballag for kvinner deltok i 1996/97-sesongen i eliteserien. Landslagsspelarar som Tonje Sagstuen og Mimi Kopperud var ikkje tilstekkeleg til at laget makta unngå nedrykk. Per 2020 spela handballkvinnene på nivå tre i seriesystemet.

Laget har namn etter Junkerfjellet, åsen aust om Rønvika og Bodø by. 

## Kjelder

*Nettstaden til Junkeren

## Bakgrunnsstof
*Nettstaden til Junkeren
Statare

**Statare** var i Sverige og Finland ein gift landbruksarbeidar som fekk (ein stor del av) løna si gjennom naturalytingar (stat tyder in natura) frå landeigaren. Stataren var nøydd til å arbeide for landeigaren.

## Skildring
Ordninga var mest utbreidd på dei store landeigedomen i det sørlege Sverige, og arbeidarane vart ofte tilsett på eitt-årige kontraktar, i motsetnad til torpare som hadde lengre avtaler, frå mellom 10 til 50 år.

Kontraktane gjekk ut i siste veka av oktober, under den såkalte *slankveckan*. Det var då mogleg for statare å flytte og prøve å få arbeid på andre gods. Somme fekk høve til å flytte. Uttrykket *slankveckan* stammar frå at denne veka var dei utan arbeid og måtte klare seg heilt sjølve.

Dei hadde ofte svært dårlege vilkår, særlege bustadene der dei vart konsentrert saman i såkalte *Statarlänga* kunne vere uisolerte og trekkfulle. Dette var særleg utbreidd i Skåne. Men dei kunne òg få bustad i hus for ein- eller to-familiar som kunne vere av betre standard.

Sjølv om statarane formelt sett berre var knytte til eittårskontraktar. Desse kontraktane var uråd å seie opp i perioden.  Statare vart i praksis liveigne for landeigaren der dei var bundne til. Andre ordningar hjå landeigaren forsterka denne bindinga til fordel for landeigaren som gjelda dei eksempelvis kunne opparbeida på butikken til landeigaren. Så lenge gjelda ikkje kunne løysast ut, kunne dei heller ikkje ta arbeid andre stadar, og måtte forlenge avtalen. Ektefellane var ikkje formelt plikta til å arbeide, men i praksis ikkje. Eit typisk arbeid desse kvinnene fekk var å mjølke kyrne. Dette arbeidet auka inntektene for landeigarfamilien, men det kunne auke inntektene litt for statarefamilien òg.

## Historie
Stataresystemet utvikla seg frå midten av 1700-talet, men vart endeleg avskaffa på slutten av  1945 då ein gjekk over til kontantløn.

Livet til statarane  er skildra i svensk litteratur, m.a. av Ivar Lo-Johansson og Moa Martinson. Når ein les denne litteraturen, så levde desse menneska under slaveliknande vilkår - sjå liveigenskap.

## Sjå òg

* Liveigen
* Husmann

## Kjelder

**Denne artikkelen bygger på «[[:nb:Statare|Statare]]» frå ,  den 7. august 2020.*  
 
## Bakgrunnsstoff

* Statare i Store norske leksikon
* ''Statarna'' novellesamling av Ivar Lo-Johansson
Slå

**Slå** (norrønt *slá*) er ein vassrett bolt, bom eller stong ein kan bruka til å stengje ei dør eller ein port med. Til forskjell frå mange låsar kan ein ikkje opna eller stenga slåa frå begge sider av døra.

## Bilete

Interior, Etoile Polaire, New Orleans, 25 Nov 2016 Barred door.jpg|Slå på ei dør i New Orleans
Temperance enjoying a frugal meal (BM 1851,0901.617).jpg|Vitseteikning av kong Georg III med ei dør stengd med slå.

## Kjelder
NM i sykling 1985 i tempo

**Noregsmeisterskapen i sykling 1985 i temporitt** for menn vart avvikla med individuell tevling 24. juni på Notodden og lagtempo 26. juni i Bø i Telemark.

## Menn
### 50 km temporitt





### 100 km lagtempo





**Noregsmeisterskapen i sykling 1985 i temporitt** for kvinner vart avvikla på Notodden i Telemark sundag 23. juni.

## Kvinner





## Kjelder
*Arbeiderbladet 24. juni 1985
*Bergens Arbeiderblad 25. juni 1985
*Bergens Arbeiderblad 27. juni 1985
The Appointed Hour

***The Appointed Hour*** er eit studioalbum av Peter Hammill og Roger Eno, gjeve ut i 1999. 

Musikken på albumet vart improvisert av Eno og Hammill i løpet av ein samanhengande klokketime, 1. april 1999 mellom kl. 13 og 14. Hammill og Eno sat i kvar sine studio, og kunne ikkje kommunisere med kvarandre. På førehand hadde dei blitt samde om kva toneart dei skulle spele i, og ei spesifikk tid dei skulle byrje å spele. Dei improviserte så med forskjellige instrument. Etter nøyaktig ein time slutta begge å spele. Eno sendte så sine opptak til Hammill, som miksa resultatet saman. Eno spelte cello, piano og gitar. 

## Innhald

## Medverkande
*Peter Hammill - klaverinstrument
*Roger Eno - klaverinstrument, gitar, cello

## Kjelder
What, Now? av Peter Hammill

***What, Now?*** er det 27. studioalbumet til den engelske musikaren Peter Hammill, gjeve ut på hans eige Fie! i juni 2001. I følgje plateheftet vart det «innspelt, miksa og mastra i Terra Incognita i Bath mellom ein gong seint på 1900-talet og kl. 11.23 23. mars 2001.» Det vart produsert av Peter Hammill sjølv. 

## Innhald

## Medverkande
Alle instrument og vokal av Peter Hammill utanom:
* Stuart Gordon – fiolin & bratsj (1, 3, 5, 7)
* David Jackson – saksofon, fløyter (3, 6)
* Manny Elias – trommer (1, 5, 6, 7)

### Teknisk
*Peter Hammill - lydteknikar, miksing (Terra Incognita, Bath)
*Paul Ridout - design, fotografi

## Kjelder

**Denne artikkelen bygger på «[[:en:What, Now? (album)|What, Now? (album)]]» frå ,  den 8. august 2020.* 
*** oppgav desse kjeldene:*
Khalid Boulami

**Khalid Boulami** () er ein marokkansk tidlegare langdistanseløpar som på 5&nbsp;000 meter i 1995 og 1997 vann VM-sølv og i 1996 OL-bronse.

## Aktiv
Boulami markerte seg fyrste gongen då han i 1994 vart andremann på 5&nbsp;000 meter under Grand Prix-finalen i Paris. Året etter sikra han seg sølvmedaljen på distansen ved verdsmeisterskapen i Göteborg, etter eit rivande spurtoppgjer var det berre den regjerande verdsmeisteren, kenyanaren Ismael Kirui, som heldt unna for Boulami. Knapt tre veker seinare sette marokkanaren personbeste med 13.03,2 i eit stemne på Olympiastadion i Berlin.

Under OL 1996 i Atlanta vart det eit drabeleg spurtoppgjer om medaljane mellom fire løparar. Her tok Boulami bronsemedaljen, bak Vénuste Niyongabo frå Burundi og sølvvinnar Paul Bitok frå Kenya, tyske Dieter Baumann enda på fjerdeplassen. Halvtanna veke etter OL-finalen flytta Boulami den personleg rekorden til 12.55,7 i Zürich.

Ved sin siste meisterskapsstart vann Boulami i Aten VM-sølv nummer to, slått einast Daniel Komen frå Kenya som sprang åleine i tet dei siste 2&nbsp;000 meterane. Berre fire dagar etter VM-finalen forbetra Boulami den personlege rekorden til 12.53,4, i Zürich som året før.

Boulami la opp i 1998. Den yngre broren Brahim Boulami hevda seg mellom verdseliten i 3000 meter hinder.  

### Medaljar og plasseringar i internasjonale meisterskap
*VM 1995 i Göteborg: Sølvmedalje – 13,17,1, bakom Ismael Kirui (13.16,7)
*OL 1996 i Atlanta: Bronsemedalje – 13.08,3
*VM 1997 i Aten: Sølvmedalje – 13.09,3, bakom Daniel Komen (13.07,3)

## Kjelder

**Denne artikkelen bygger på «[[:de:Khalid Boulami|Khalid Boulami]]» frå ,  den 9. august 2020.*  
**Denne artikkelen bygger på «[[:en:Khalid Boulami|Khalid Boulami]]» frå ,  den 9. august 2020.*
Sosigenes frå Alexandria

**Sosigenes av Alexandria** var ein astronom i Alexandria i Egypt som ifølge Plinius den eldre hjelpte Julius Cæsar med å reformera den romerske kalenderen i år 46 f.Kr. Sosigenes er dermed arkitekten for den såkalla julianske kalenderen. Den tidlegare romerske månekalenderen blei gjort om til ein solkalender etter egyptisk inspirasjon, noko som var nødvendig for å få det romerske statsembetsverket å fungera. Egypt hadde då i nær to tusenår nytta solkalenderen som base for skatteår.

Sosigenes skal ha skrive tre verk om kalendrar, men desse er gått tapt.

Sosigenes har mellom anna fått eit månekrater oppkalla etter seg.

## Kjelder


**Denne artikkelen bygger på «[[:sv:Sosigenes|Sosigenes]]» frå ,  den 9. august 2020.*
Follese Fotballklubb

**Follese Fotballklubb** er eit idrettslag heimehøyrande i bygda Follese i Askøy kommune. Laget vart stifta 21. april 1929 og er ein rein fotballklubb. Follese FK spelar i kvite drakter med blå bukser.

Follese FK sitt kvinnelag spelte på 1990-talet på nivå 2 i seriesystemet. Mannelaget har tidvis vore innom nivå 4, i 2019 deltok klubblaget på nivå 6.

## Kjelder
* Heimeside
Unsung av Peter Hammill

***Unsung*** er det 28. studioalbumet til den engelske musikaren Peter Hammill, gjeve ut på hans eige Fie! i 2001. Albumet var det siste i den såkalla *Sonix*-serien med musikk som byrja som eksperiment som kunne føre fram til potensielle songar for Hammill. Han gav ut eit tilsvarande album i 1996 kalla *[[Sonix]]*. 

Hammill har skildra stykka som «eit alternativt lydlandskap som er baserte på interne reglar, men som likevel er frisinna». 

## Innhald

## Medverkande
* Peter Hammill - instrument, arrangement, produsent, miksing

## Kjelder
Vigra Idrettslag

**Vigra Idrettslag** er eit idrettslag heimehøyrande på øya Vigra i Giske kommune på Sunnmøre. Laget vart skipa 7. august 1944 og er aktivt med i badminton, bogeskyting, fotball og handball. Gult og blått er lagsfargane til Vigra Idrettslag. 

Vigra IL sitt fotballag for menn har sidan 1960-åra jamnast spelt på nivå 5 i seriesystemet. I 1986 kvalifiserte laget seg til noregsmeisterskapen, der Vigra møtte grannelaget Valder i 1. runde. Etter 0-0 vart det omkamp som Vigra tapte 1-2. Med innsnevringar i systemet har laget sidan 2006 oftast delteke på nivå 6.

Kvinnelaget til Vigra IL har delteke i seriefotball sidan 1980.

## Kjelder

**Denne artikkelen bygger på «[[:nb:Vigra Idrettslag|Vigra Idrettslag]]» frå ,  den 9. august 2020.*
Sal i Kapp Verde

**Sal** er ei av øyane i øygruppa Barlavento i Kapp Verde. Øya utgjer òg ein eigen kommune i Kapp Verde, med byen Espargos som kommunesenter. Kapp Verde internasjonale flyplass ligg ved Espargos.

## Byar og tettstader

* (Vila de) Espargos
* Feijoal
* Fontana
* Hortelão
* Palmeira
* Pedra de Lume
* Preguiça
* Reguinho Fiúra
* Santa Maria
* Terra Boa

## Biletgalleri

Fil:Sal.jpg|Bilete frå Santa Maria.
Fil:Sal plage.jpg|Bilete av ei strand på øya Sal.


## Kjelder

**Denne artikkelen bygger på «[[:nb:Sal (Kapp Verde)|Sal (Kapp Verde)]]» frå ,  den 9. august 2020.*
Clutch av Peter Hammill

***Clutch*** er det 29. studioalbumet til Peter Hammill, gjeve ut på hans eige Fie! i 2002. *Clutch* inneheld ni spor framført på akustisk gitar og stundom akkompagnert av saksofon og andre instrument. Albumet vart produsert og framført av Hammill sjølv med bidrag frå Stuart Gordon på fiolin og David Jackson på fløyte og saksofon. I plateomslaget skriv Hammill at sjølv om instrumenta hovudsakleg er akustiske, er det ikkje eit «folk»-album. Som vanleg omhandlar mange songane mørke tema og vokalen hans er ganske intens somme stader. Plateomslaget seier at «paletten er avgrensa, men lerretet breitt».

## Innhald

## Medverkande
* Peter Hammill - vokal, klaverinstrument, solo- og akustisk gitar, perkusjon og trommeprogrammering, sequencer & andre instrument
* Stuart Gordon - fiolin
* David Jackson - saksofon, fløyte

### Teknisk
*Peter Hammill - lydteknikarmiksing (Terra Incognita, Bath)
*Paul Ridout - design, kunstnarisk leiar

## Kjelder

**Denne artikkelen bygger på «[[:en:Clutch av Peter Hammill|Clutch av Peter Hammill]]» frå ,  den 9. august 2020.* 
*** oppgav desse kjeldene:*
Incoherence av Peter Hammill

***Incoherence*** er det 30. studioalbumet til den engelske musikaren Peter Hammill, gjeve ut på hans Fie! i mars 2004. *Incoherence* er eit konseptalbum om språk, og inneheld 14 spor med mjuke overgangar mellom seg. Albumet vart produsert og spelt inn av Hammill sjølv, med bidrag frå Stuart Gordon på fiolin og David Jackson på fløyte og saksofon. 

## Produksjon og instrumentering

*Incoherence* er det fjerde albumet til Hammill (både med Van der Graaf Generator og solo) med lange musikkstykke med kontinuerlege overganga mellom seksjonane, som kan identifiserast som eigne songar. Det er 41 minuttar langt og dobbelt så langt som tidlegare eksempel, som «A Plague of Lighthouse Keepers» (1971 med Van der Graaf Generator),  «Flight» (1980) og «A Headlong Stretch» (1994).

Musikalsk varierer dei 14 seksjonane frå rolege, harmoniske songar, til vanskelge og særs krevande seksjonar, knytte saman av den uvanlege røysta til Hammill, med fokus på klaverinstrument og konseptet på albumet: språk. 

*Incoherence* vart spelt inn i studioet til Hammill, Terra Incognita i Wiltshire mellom mars og september 2003. Hammill miksa albumet berre to dagar før han fekk eit hjarteinfarkt i desember 2003. 

Instrumenteringa på *Incoherence* er kompleks og symfonisk, men med heller enkle musikalske strukturar, hovudsakleg i byrjinga og slutten. Under klaverinstrumenta nytta Hammill gitarar, og enkelte stader fiolin frå Stuart Gordon og saksofon frå David Jackson. Dette var typisk for instrumenteringa til Hammill sidan 1990-åra. Det vart ikkje nytta trommer. 

## Tekstar

På *Incoherence* diskuterer Hammill motsetnadane og manglane i språk, og skriv at «kapasiteten vår for kommunikasjon og forståing definerer oss både sosialt og personleg». På fleire nivå skildrar tekstane på albumet den «usamanhengande» (*incoherent*) bruken av ord. Det er blitt hevda at Peter Hammill refererte til den kjende Irak-talen til Tony Blair.

## Plateomslag

Plateomslaget var designa av Paul Ridout, og syner ein rusta og brend flate med linjer av tekst. Bretta ut dannar heftet eit tårn bygd av linjene i songane på *Incoherence*, ein referanse til Babeltårnet.

## Mottaking

Kritikarane gav *Incoherence* positiv omtale og omtalte det som eit «stort verk, som igjen utforskar grensene for popmusikk» (The Independent), og at det var «Hammill sitt mest ambisiøse verk sidan 'Flight', og representerer eit høgdepunkt i den kunstnariske kreativiteten hans» (Allmusic). Det vart òg sagt at *Incoherence* «krev tid og mange gjennomlyttingar» (Maelstrom).

## Innhald

## Medverkande
*Peter Hammill - vokal,  instrument
*Stuart Gordon - fiolin
*David Jackson - saksofon, fløyte

### Teknisk
*Peter Hammill - lydteknikar, miksing (Terra Incognita, Bath)
*Paul Ridout - design, kunstnarisk leiar

## Kjelder

**Denne artikkelen bygger på «[[:en:Incoherence (Peter Hammill album)|Incoherence (Peter Hammill album)]]» frå ,  den 9. august 2020.* 
*** oppgav desse kjeldene:*
Present av Van der Graaf Generator

***Present*** er det niande studioalbumet til det engelske progressiv rockebandet Van der Graaf Generator, gjeve ut i 2005. Det var det første studioalbumet deira sidan *[[The Quiet Zone/The Pleasure Dome]]* i 1977, og det første med den «klassiske» besetninga sidan *[[World Record av Van der Graaf Generator|World Record]]* i 1976. Charisma Records vart aktivert på ny for denne utgjevinga, og gav samstundes ut heile katalogen til Van der Graaf Generator og soloplatene til Peter Hammill frå 1972 til 1986 ut på ny med ommastra lyd.

I mange år hadde songaren og hovudlåtskrivaren i bandet, Peter Hammill, avvist ideen om ei sameining av bandet, men i 2004, etter at bandet hadde spelt saman på to av solokonsertane til Hammill, byrja arbeidet på eit offisielt, nytt album. *Present* vart resultatet. Det består av ei plate med songar (pluss ein instrumental, «Boleas Panic»), og ei plate med studioimprovisasjonar. Bandet hadde alltid improvisert i studio gjennom historia si, men aldri før gjeve desse ut (utanom piratkopiplata *[[Time Vaults]]*).

I 2005 la bandet ut på ein suksessrik turné. Berre to songar frå *Present* vart spelte på turneen: «Every Bloody Emperor» and «Nutter Alert».

## Mottaking
Albumet vart kåra til eit av magasinet *[[magasinet Classic Rock|Classic Rock]]* sine ti essensielle progressive rockealbum dette tiåret.

## Innhald

## Medverkande
;Van der Graaf Generator
* Peter Hammill – vokal, gitar, klaverinstrument
* David Jackson – saksofon, fløyte
* Hugh Banton – orgel, bass
* Guy Evans – trommer, perkusjon

## Kjelder

**Denne artikkelen bygger på «[[:en:Present (Van der Graaf Generator album)|Present (Van der Graaf Generator album)]]» frå ,  den 9. august 2020.* 
*** oppgav desse kjeldene:*
Singularity av Peter Hammill

***Singularity*** er det 31. studioalbumet til den engelske musikaren Peter Hammill, gjeve ut på hans eige Fie! Records i desember 2006. 

Albumet var det første Hammill spelte inn etter han hadde hatt eit hjarteinfarkt i 2003. Somme av songane («Our Eyes Give It Shape», «Event Horizon») refererer direkte til nær-døden-opplevinga han hadde. Andre songar omhandlar dødelegheit på andre måtar («Meanwhile My Mother» om då mora gjekk bort, «Friday Afternoon» om då pianostemmaren hans brått gjekk bort). 

I motsetnad til nyare Hammill-album, er *Singularity* spelt inn heilt solo. Det vart skrive, framført og produsert av Hammill sjølv. Det er blitt rekna som eit av dei beste albuma hans sidan 1980-åra.

Plateomslaget vart designa av den mangeårige samarbeidspartnaren til Hammill, Paul Ridout. Han brukte eit fotografi av Dinu og leika med omgrepet «Singularity». 

## Innhald

## Medverkande
* Peter Hammill – vokal, alle instrument

### Teknisk
*Peter Hammill - lydteknikar, miksing (Terra Incognita, Bath)
*Paul Ridout - plateomslag

## Kjelder

**Denne artikkelen bygger på «[[:en:Singularity (Peter Hammill album)|Singularity (Peter Hammill album)]]» frå ,  den 9. august 2020.* 
*** oppgav desse kjeldene:*
Trisector

***Trisector*** er det tiande studioalbumet til den engelske progressive rockegruppa Van der Graaf Generator. Det kom ut på Virgin/EMI Records i mars 2008. Albumet var det første albumet dei gav ut som trio, etter at saksofonisten David Jackson slutta etter ein turné i 2005. 

Allmusic skreiv om albumet: «Vanlegvis er det første comeback-albumet eit påskot for ein comback-turné, og det er det andre comebackalbumet som er den verkelege testen. Og Van der Graaf Generator klarte testen, sjølv om fansen kjem til å krangle om det i årevis. Dette er ikkje god, gammal VdGG, og høyrest meir ut som eit soloalbum av Peter Hammill enn nokre av albuma til VdGG frå 1970-åra.»

## Innhald

## Medverkande
;Van der Graaf Generator 
* Peter Hammill – vokal, piano, elektrisk gitar
* Hugh Banton – orgel (inkludert basspedalar), bassgitar
* Guy Evans – trommer, perkusjon

## Kjelder

**Denne artikkelen bygger på «[[:en:Trisector|Trisector]]» frå ,  den 9. august 2020.* 
*** oppgav desse kjeldene:*
Thin Air av Peter Hammill

***Thin Air*** er det 32. studioalbumet til den engelske musikaren Peter Hammill, gjeve ut på hans eige Fie! Records i juni 2009. Det var opphavleg berre tilgjengeleg digitalt på nettsida til Burning Shed Records.

Som med det førre albumet hans, *[[Singularity av Peter Hammill|Singularity]]*, spelar Hammill alle instrumenta, skreiv alle songane og produserte heile innspelinga sjølv. 

Hovudtempaet på albumet er forsvinning, som Hammill fortalte til musikkmagasinet Mojo i februar 2009: «det vart raskt klårt at det sterke, tematiske bandet gjennom songane var forsvinning, tap, endring, forskjellige former for forskuving.»

Eit anna tema som går att i mange av songane er World Trade Center og bilete av fly, sjølv om Hammill har nekta for «nokre direkte» referansar til 9/11.

Songen «Your Face on the Street» var inspirert av forsvinninga til Melanie Hall i Bath, der Hammill budde. Noko av teksten var skriven på tida då Hall forsvann, og då albumet kom ut var ho enno ikkje funnen. Seinare vart ho funnen drepen.

I følgje François Couture i AllMusic er *Thin Air*: «... kanskje mindre eksperimentelt enn *Singularity*, men meir dystrare – og meir samanhengande og konsistent.» Songane har «nesten ingen perkusjon, berre akustisk gitar, piano, nokre krokete elektriske gitarlinjer, bass, og korvokal, sungen på den måten som har blitt varemerket hans».

Plateomslaget var designa av Paul Ridout, ved hjelp av stillbilete frå videoverket hans «Minutely Observed Horizon».

## Innhald

## Medverkande
* Peter Hammill – vokal

### Teknisk
*Peter Hammill – lydteknikar, miksing (Terra Incognita, Wiltshire)
*Paul Ridout – design, fotografi

## Notes

**Denne artikkelen bygger på «[[:en:Thin Air (album)|Thin Air (album)]]» frå ,  den 9. august 2020.* 
*** oppgav desse kjeldene:*
Lok

**Lokk** eller **lok** (norrønt *lok*, knytt til det å lukka) er eit deksel til å lukka att eit ilåt. Lok kan ligga laust eller verafastna. Dei kan også vera lause frå behaldaren dei lukkar, eller festna til han. 

Behaldarar som skal vera trygge, som medisin- og kjemikaliebehaldarar, kan ha lok som er laga vanskelege å opna av tryggleiksgrunna. Dette har den ulempa at eldre og svekka personar kan ha vanskar med å opna dei. 

## Typar av lok

* Skruelok
* Grytelok
* Hengsellok
* Kistelok
* Kapsel
* Propp

## Bildedøme

File:Mint box polypropylene lid.JPG|Hengsla lok på ein godteriboks
StorageContainers.jpg|Ulike lok på plastboksar til å lagra mat i
Becher mt Farbe -Kölner Brückengrün-.jpg|Lok til eit oljespann
Tubs of wood filler or putty.jpg|Lok på kjemisk trefyllar. 



## Kjelder

**Denne artikkelen bygger på «[[:da:Låg|Låg]]» frå ,  den 9. august 2020.*
A Grounding in Numbers

***A Grounding in Numbers*** er det 11. studioalbumet til den engelske progressive rockegruppa Van der Graaf Generator. Det kom ut 14. mars 2011. Denne datoen, skriven på amerikansk vis med månaden først, er 3.14, som er dei første tre tala i π. Det andre sporet, «Mathematics», syner til Euler-likskapen, stundom kjend som det matematiske diktet. Albumet held fram den musikalske retninga som trioen byrja med på det førre albumet, men er gjeven ut på eit nytt selskap, Esoteric Recordings. Albumet vart miksa av Hugh Padgham.

## Bakgrunn
Førebuingar for arbeidet med det nye albumet byrja seint i 2008 og tidleg i 2009, då bandmedlemmane byrja å samle songfragment og utveksle «idear, teoriar, reglar og retningslinjer». I april 2010 møttest bandet for nokre intensive innspelingsdagar i Cornwall der heile albumet vart arrangert, innøvd og innspelt i løpet av ei veke. Over dei neste månadane vart spora overdubba, redigert og tilpassa av bandmedlemmane i sine eigne studio ved å utveksle filer over internett og på CD-R. I september 2010 var materialet klart til å miksast og dei tok kontakt med Hugh Padgham. Etter tre veker i studioet hans i London, *Sofasound*, var albumet klart.

## Innhald

## Medverkande
;Van der Graaf Generator 
* Peter Hammill – vokal, piano, elektrisk gitar (og Ashbory-bass på «Splink»)
* Hugh Banton – orgel (inkludert basspedalar), bassgitar og cembalo, piano, klokkespel, 10-strengs bass, gitar på «Smoke»)
* Guy Evans – trommer, perkusjon (og gitar på «5533»)

## Kjelder

**Denne artikkelen bygger på «[[:en:A Grounding in Numbers|A Grounding in Numbers]]» frå ,  den 9. august 2020.* 
*** oppgav desse kjeldene:*
Consequences av Peter Hammill

***Consequences*** er det 33. studioalbumet til den engelske musikaren Peter Hammill, gjeve ut på hans eige Fie! Records i april 2012. Som på det førre albumet hans, *[[Thin Air av Peter Hammill|Thin Air]]*, spelar Hammill alle instrumenta, skreiv alle songane og produserte heile albumet på eiga hand. 

## Innhald

## Medverkande
* Peter Hammill – vokal, gitar, perkusjon, klaverinstrument

### Teknisk
*Peter Hammill – lydteknikar, miksing (Terra Incognita, Wiltshire)
*Paul Ridout – design, fotografi

## Kjelder

**Denne artikkelen bygger på «[[:en:Consequences (Peter Hammill album)|Consequences (Peter Hammill album)]]» frå ,  den 9. august 2020.* 
*** oppgav desse kjeldene:*
ALT av Van der Graaf Generator

***ALT*** er det 12. studioalbumet til det engelske progressive rockebandet Van der Graaf Generator. Det kom ut 25. juni 2012. Albumet består utelukkande av instrumental musikk. Albumet har undertittelen «Instrumental Improvs & Experiments». 

Opningssporet «Earlybird» inspirerte Earlybird Project (2014-2015), eit veldedig kunstprosjekt med fokus på miljø, ein appell om å bevare planeten. Dette prosjektet kom som følgje av eit samarbeid mellom den italiensk-russiske kunstnaren Vladislav Sjabalin, som arbeider med fossil, og Van der Graaf Generator. 

## Innhald

## Medverkande
;Van der Graaf Generator 
* Peter Hammill − gitar, klaverinstrument
* Hugh Banton − orgel, bass, basspedalar
* Guy Evans − trommer

## Kjelder

**Denne artikkelen bygger på «[[:en:ALT (album)|ALT (album)]]» frå ,  den 9. august 2020.*
Other World av Peter Hammill

***Otherworld*** er eit samarbeidsalbum mellom den engelske songaren Peter Hammill og den amerikanske gitaristen Gary Lucas. Det kom ut i februar 2014 på Esoteric Recordings.

Sjølv om albumet på omslaget har tittelen «Other World», vert albumet på den offisielle nettsida til Peter Hammill, Sofa Sound, skriven som eitt ord, «Otherworld».

## Innhald
Alle songar skrivne av Gary Lucas og Peter Hammill.

## Medverkande
*Peter Hammill – gitar, instrument, vokal
*Gary Lucas – gitar

### Technical
*Peter Hammill - lydteknikar, miksing (Terra Incognita, Wiltshire)
*Paul Ridout - design

## Kjelder

**Denne artikkelen bygger på «[[:en:Other World (album)|Other World (album)]]» frå ,  den 9. august 2020.* 
*** oppgav desse kjeldene:*
...All That Might Have Been...

***...All That Might Have Been...*** er det 34. studioalbumet til den engelske musikaren Peter Hammill, gjeve ut på hans eige Fie! Records i november 2014. På liknande vis som *[[Incoherence av Peter Hammill|Incoherence]]* frå 2004 består standardutgåva av albumet berre av ein enkel, song, delt opp i fleire seksjonar. Spesialutgåva består av ein boks med to ekstra plater med bonusmateriale.

## Innhald
Alle songar skrivne av Peter Hammill.

### CD1: «Cine»

### CD2: «Songs»

### CD3: «Retro»

## Medverkande
* Peter Hammill – vokal, alle instrument

### Teknisk
*Peter Hammill – lydteknikar, miksing (Terra Incognita, Wiltshire)
*Paul Ridout – design, fotografi

## Kjelder

**Denne artikkelen bygger på «[[:en:...All That Might Have Been...|...All That Might Have Been...]]» frå ,  den 9. august 2020.* 
*** oppgav desse kjeldene:*
Do Not Disturb av Van der Graaf Generator

***Do Not Disturb*** er det 13. studioalbumet til det engelske progressiv rockebandet Van der Graaf Generator. Det kom ut på Esoteric Recordings den 30. september 2016.

## Bakgrunn
I ei melding for TeamRock skreiv Kris Needs at vokalisten Peter Hammill hadde send organisten Hugh Banton og trommeslagaren Guy Evans ein CD med nye songar, som dei brukte ei veke å øve på, ei ny veke med å spele inn akkompagnement, og så seks månader med ekstra lydspor og finpuss i heimestudioa deira. Om albumet sa Needs: «Om, som Peter Hammill har indikert, dette er det siste Van der Graaf-albumet, så går desse Prog’s Lifetime Achievement-vinnarane dette året ut med ein slags tanke-ristande, nydeleg berg-og-dalbane som har gjort til eit av dei beste genuine progressive banda gjennom tidene. Men det finst òg ein tankevekkande aura og ei avsluttande kjensle på dette 13. albumet deira...»

## Mottaking
Paddy Kehoe melde albumet for RTÉog skildra sporet «(Oh No I Must Have Said) Yes» som «så prog at det nesten er ein parodi på sjangeren.. » På sporet «Brought to Book» og «Go», såg Kehoe anda til Richard Wright «svevande rundt dei.»

I The Quietus skreiv Richard Rees Jones ikkje rivaliserer med den mørke stordomen til dei klassiske albuma til Van der Graaf Generator i 1970-åra. Han tilrådde nykomarar å byrje andre stader, med *[[Still Life av Van der Graaf Generator|Still Life]]*, *[[Godbluff]]* eller *[[Pawn Hearts]]*. Men han såg framleis albumet som «.. eit verdig tillegg til katalogen deira - om dette faktisk blir det siste albumet deira er det ein høvande slutt på den strålande karrieren deira».

## Innhald

## Medverkande
### Musikars
* Peter Hammill – vokal, gitar, piano
* Hugh Banton – orgel, klaverinstrument, bass, trekkspel, klokkespel
* Guy Evans – trommer, perkusjon

### Teknisk
* Koordinator – Mark Powell, Vicky Powell
* Design, kunst – Paul Ridout
* Lydteknikar – Ben Turner
* Mastering – Christian Wright
* Fotografi   Tamra Gray

## Salslister

## Kjelder

**Denne artikkelen bygger på «[[:en:Do Not Disturb (Van der Graaf Generator album)|Do Not Disturb (Van der Graaf Generator album)]]» frå ,  den 9. august 2020.* 
*** oppgav desse kjeldene:*
From the Trees

***From the Trees*** er det 35. studioalbumet til den engelske musikaren Peter Hammill, gjeve ut på hans eige Fie! Records i 2017. 

Albumet var eit steg attende til ein intim musikkstil. Songane på *From the Trees* er hovudsakleg framført på piano, gitar og vokal, men det er òg lagt til nokre ekstra lydspor som tekstur (som gitar, bass, synth, strykarar og korvokal).

## Innhald
Alle songar skrivne av Peter Hammill.

## Medverkande
* Peter Hammill – vokal, piano, gitar, bass, synth, strykarar

### Teknisk
*Peter Hammill – lydteknikar, miksing (Terra Incognita, Wiltshire)
*Paul Ridout – design, fotografi

## Kjelder
Blokaden av Gazastripa

**Blokaden av Gazastripa** viser til ein blokade av Gazastripea som vart iverksett av Egypt og Israel i juni 2007 etter at Hamas hadde teke kontroll over det palestinske territoriet etter konflikt med den rivaliserende gruppa Fatah. Blokaden avløyste dei økonomiske sanksjonane mot den palestinske sjølvstyremakta som tok til etter at Hamas vann 74 av 132 plassar ved valet til den lovgjevande forsamlinga i Palestina 26. januar 2006.

I byrjinga var blokaden omfattande, men han har gradvis blitt avgrensa slik at han ikkje har vore til hinder for humanitær hjelp. I 2012 erklærte Hamas at blokaden var overvunnen. Dei seinare åra har blokaden berre omfatta våpen og materiale som kan nyttast i krigføring og produksjon av våpen. Israelske marinestyrkar overvaker blokaden frå sjøsida med ei offisiell grenseline tre nautiske mil frå kysten. Egypt på si side byggjer ei underjordisk stålsperring for å hindra at blokaden vert omgått ved bruk av tunnelar.

## Kjelder

**Denne artikkelen bygger på «[[:nb:Blokaden av Gazastripen|Blokaden av Gazastripen]]» frå ,  den 9. august 2020.*